ફાફડા અને જલેબીવાળા ઉપર તવાઈ આવી હતી. હવે ચંદની પડવો આવી રહ્યો છે. એટલે, તેમાં સુરતીઓ ટનબંધી ઘારી ઝાપટી જશે. તેમાં વપરાતા દૂધના માવામાં ભેળસેળ કરવાના પેંતરા પણ અપનાવાશે. આનેલીધે ફૂડ વિભાગે દૂધના માવાનો વેપાર કરતાં દુકાનદારો અને હોલસેલર્સને ત્યાં ભીંસ વધારી છે. શનિવારે પાલિકાના ફૂડ વિભાગે ભાગળ, પીરછડીરોડ, અંબાજી રોડ વિસ્તારમાં પાલિકાના ફૂડ વિભાગે દૂધના માવાની દુકાનવાળાઓને ત્યાં તપાસ કરી હતી. 12 દુકાનોમાંથી દૂધના માવાના સેમ્પલ લીધા હતાં. આ માવાના 18 સેમ્પલ તપાસ માટે ફૂડ લેબોરેટરીમાં મોકલવામાં આવ્યા હતાં. 180 કિલો અખાદ્ય પદાર્થનો નાશ પણ કરાયો હતો.